มีไว้ไม่กระหาย ขวดน้ำพกพาที่ระบุจุดเติมน้ำในเมืองใหญ่ทั่วโลก
ในขณะที่ไอเดียเรื่องการลดการใช้พลาสติกกำลังเป็นที่พูดถึงกันทั่วโลก ดีไซเนอร์ชาวอิตาเลียนนาม Emanuele Pizzolorusso ผุดไอเดียที่อยากช่วยรณรงค์ให้ผู้คนตระหนักถึงความสำคัญของประเด็นดังกล่าว ด้วยการออกแบบขวดน้ำรียูสขึ้นมา โดยพ่วงชื่อจุดเติมน้ำในแต่ละเมืองใหญ่ไปให้ด้วยเผื่อกระหายขวดน้ำที่ชื่อว่า Phil the Bottle นี้มีความจุราวครึ่งลิตร มีลักษณะเป็นทรงสี่เหลี่ยมน่ารักที่ด้านหนึ่งเขียนชื่อเมืองไว้ตัวเบิ้ม และอีกด้านหนึ่งมีรายชื่อของจุดเติมน้ำซึ่งเป็นแหล่งน้ำสาธารณะในเมืองนั้นๆ ไว้ เพื่อให้คุณได้เดินชมเมืองไปด้วย และเติมน้ำไปด้วย โดยมีให้เลือกสรรถึง 10 เมืองใหญ่ทั่วโลก ทั้งอัมสเตอร์ดัม บาร์เซโลนา เบอร์ลิน โคเปนเฮเกน ลอนดอน มิลาน นิวยอร์ก ปารีส โรม และโตเกียวในส่วนของรายชื่อสถานที่เติมน้ำที่ลิสต์อยู่ข้างขวดนั้น ทางดีไซเนอร์เองก็คัดเลือกแหล่งน้ำที่ดื่มได้จริงที่คุณสามารถเติมได้ และรื่นรมย์ไปกับสถานที่รอบข้าง และเป็นแหล่งน้ำที่ได้การดูแลอยู่เสมอ เพราะฉะนั้นมั่นใจได้ว่ามันปลอดภัยแถมยังเหมาะสำหรับการเดินทางสำรวจเมืองได้ชิลๆ นอกจากนี้ดีไซเนอร์เองยังส่งเสริมให้ผู้คนได้ตระหนักถึงการลดใช้พลาสติก และการลดปริมาณการซื้อน้ำขวดลงด้วย โดยในอนาคตอาจมีการเพิ่มเติมชื่อเมืองอื่นๆ เข้ามาหากได้รับผลตอบรับที่ดีขณะนี้ขวดน้ำ Phil the Bottle อยู่ในช่วงทดลองผลิต และคาดว่าจะสามารถผลิตเพื่อวางขายได้จริงในอนาคตอันใกล้นี้ แต่ถ้ามีขวดชื่อกรุงเทพฯ เราเองยังคิดไม่ออกจริงๆ ว่าจะเติมน้ำที่ไหนได้บ้างภาพ:พิสูจน์อักษร:อ้างอิง:
ขวดน้ำรียูส Phil the Bottle นี้มีความจุราวครึ่งลิตร มีลักษณะเป็นทรงสี่เหลี่ยมที่ด้านหนึ่งเขียนชื่อเมืองไว้ตัวเบิ้ม และอีกด้านหนึ่งมีรายชื่อของจุดเติมน้ำ ซึ่งเป็นแหล่งน้ำสาธารณะในเมืองนั้นๆ ไว้ เพื่อให้คุณได้เดินชมเมืองไปด้วย และเติมน้ำไปด้วย โดยมีให้เลือกสรรถึง 10 เมืองใหญ่ทั่วโลก